Bauhaus - Wikipedia

# Bauhaus

### vanuit Wikipedia, die vrye ensiklopedie.

Bauhaus Dessau (Walter Gropius)

Die Bauhaus is die bekendste kuns-, ontwerp- en argitektuurskool van die klassieke moderne styl in Duitsland. Walter Gropius stig die instelling in 1919 in die stad Weimar as 'n moderne weergawe van die middeleeuse gildes van bouwerkers en steenhouers, waar kunstenaars en ambagsmanne begin saamwerk om 'n nuwe kunsrigting onder die leiding van die argitektuur te skep.

Walter Gropius verklaar in sy Bauhaus-manifes: "Die bouwerk is die einddoel van alle vormgewende werksaamhede! (...) Argitekte, beeldhouers, skilderaars, ons moet almal terug na die ambag! (...) Die kunstenaar is 'n superlatief van die ambagsman."

Saaklikheid, doelmatigheid en 'n nuwe puristiese vormgewing is die kenmerke van alle Bauhaus-produkte en -ontwerpe. Die styl van die Bauhaus beteken 'n radikale verandering van die kuns en ontwerp, wat vir baie tydgenote van Gropius onaanvaarbaar is en selfs as "Bolsjewisties" afgemaak is. Maar in feite weerspieël dit die groot maatskaplike veranderings van die Eerste Wêreldoorlog - die einde van die outydse aristokratiese klasstelsel en die begin van die nuwe tydperk van die demokratie en die massaverbruik. Walter Gropius sien sy Bauhaus ook as 'n persoonlike bydrae om 'n klaslose maatskappy te skep en beter verhoudings tussen volkere te bevorder.

Eerder as 'n geïsoleerde Duitse styl moet die Bauhaus-beweging as die Duitse tak van 'n internasionale beweging beskou word, wat elemente van die funksionalisme en nuwe boustyle verenig. Die tydlose styl voldoen aan die basiese behoeftes van 'n mens, maar dit skep ook nuwe ervarings soos die argitektoniese verbinding tussen "binne" en "buite" deur die gebruik van staal en veral baie glas. Die nuwe Bauhaus in Dessau, wat deur Walter Gropius in die jare 1925 tot 1926 opgerig is, is 'n verwesenliking van hierdie visie.

Die begin van die NSDAP-heerskappy in Januarie 1933 maak 'n einde aan die rewolusionêre beweging. Bekende argitekte soos Ludwig Mies van der Rohe emigreer na die VSA.

## [wysig] Bekende kunstenaars en argitekte van die Bauhaus-beweging

- Walter Gropius
- Anni Albers
- Josef Albers
- Marianne Brandt
- Marcel Breuer
- Lyonel Feininger
- Ludwig Hilberseimer
- Johannes Itten
- Wassily Kandinsky
- Paul Klee
- Gerhard Marcks
- Ludwig Mies van der Rohe
- László Moholy-Nagy
- Georg Muche
- Hinnerk Scheper
- Oskar Schlemmer
- Joost Schmidt
- Lothar Schreyer
- Gunda Stölzl

Bauhaus Dessau |  |  |

## [wysig] Webverwysings

- "The Eye of the Beholder" Gilbert Wesley Purdy.
- Bauhaus
- Bauhaus Berlin
- bauhaus dessau
- Weissenhof Stuttgart
- Duitse webwerf met 'n video en galery oor die Bauhaus

Multimedia oor hierdie onderwerp is te vinde op Wikimedia Commons onder die titel:
Bauhaus
Ontsluit van "http://af.wikipedia.org../../../b/a/u/Bauhaus.html"

Kategorie: Argitektuur

##### Views

- Artikel
- Bespreking
- Huidige wysiging

##### Soek

##### Ander tale

- Bosanski
- Català
- Česky
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Français
- Galego
- עברית
- Hrvatski
- Magyar
- Bahasa Indonesia
- Italiano
- 日本語
- ქართული
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Srpskohrvatski / Српскохрватски
- Simple English
- Slovenčina
- Српски / Srpski
- Svenska
- Türkçe
- 中文